RESOLUCIÓN do 31 de xullo de 2025 pola que se conceden as axudas da Orde do 26 de decembro de 2024 pola que se establecen as bases reguladoras para a concesión, en réxime de concorrencia competitiva, das axudas para a consolidación e estruturación de unidades de investigación competitivas e outras accións de fomento nas universidades públicas do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, e se procede á súa convocatoria para o exercicio 2025 (códigos de procedementos ED431C, IN607A, ED431B, IN607B, ED431F e IN607D).
Consellería de Educación, Ciencia, Universidades e Formación Profesional — III. Outras disposicións — 12/08/2025

A Consellería de Educación, Ciencia, Universidades e Formación Profesional por medio da Orde do 26 de decembro de 2024 (DOG núm. 15, do 23 de xaneiro de 2025) estableceu as bases reguladoras e convocou, en réxime de concorrencia competitiva, as axudas para a consolidación e estruturación de unidades de investigación competitivas e outras accións de fomento nas universidades públicas do Sistema universitario de Galicia (SUG), nos organismos públicos de investigación de Galicia e noutras entidades do Sistema galego de I+D+i.
Unha vez finalizada a tramitación establecida no artigo 10 da convocatoria para as solicitudes presentadas na modalidade A: grupos de referencia competitiva, na modalidade B: grupos con potencial de crecemento e na modalidade C: proxectos de persoal investigador con traxectoria excelente, realizouse o proceso de avaliación e selección destas, de acordo co establecido no artigo 11 da Orde do 26 de decembro de 2024.
A competencia para resolver estas axudas correspóndelles conxuntamente, por delegación da persoa titular da Consellería de Educación, Ciencia, Universidades e Formación Profesional e da persoa titular da presidencia da Axencia Galega de Innovación (Gain), á persoa titular da Secretaría Xeral de Universidades e á persoa titular da Dirección da Axencia Galega de Innovación, de acordo ao establecido no artigo 12 da Orde do 26 de decembro de 2024.
En consecuencia, de acordo co establecido no artigo 11 da Orde de 26 de decembro de 2024 e atendendo á proposta de concesión elevada polo órgano instrutor a partir do informe da Comisión de Selección, a través da Secretaría Xeral de Universidades e da Gain.
Primeiro. Concederlles ás entidades que a seguir se relacionan (con indicación da persoa coordinadora do grupo destinatario) as axudas da modalidade A: grupos de referencia competitiva, da modalidade B: grupos con potencial de crecemento e da modalidade C: proxectos de persoal investigador con traxectoria excelente, para a consolidación e estruturación de unidades de investigación competitivas e outras accións de fomento nas universidades públicas do SUG, nos organismos públicos de investigación de Galicia e noutras entidades do Sistema galego de I+D+i, convocadas pola Orde do 26 de decembro de 2024.
Modalidade A: grupos de referencia competitiva (GRC)
Universidades públicas do SUG
Outras entidades
Modalidade B: grupos con potencial de crecemento (GPC)
Universidades públicas do SUG
Outras entidades
Modalidade C: persoal investigador con traxectoria excelente
Universidades públicas do SUG
Outras entidades
Segundo. As solicitudes correspondentes ás universidades públicas do SUG non incluídas nesta resolución entenderanse denegadas ou desestimadas.
Terceiro. Para as entidades alleas ao SUG, en previsión de que a Gain poida ampliar o crédito dispoñible en virtude do artigo 19 da convocatoria, establécese unha lista de suplentes para cada unha das modalidades de axuda coas solicitudes para as cales non se dispón de crédito para o seu financiamento, pero que acadaron unha puntuación igual ou superior a 60 puntos.
Así mesmo, as solicitudes non incluídas na lista de concedidos nin de suplentes entenderanse denegadas ou desestimadas.
Lista de suplentes:
Modalidade A: grupos de referencia competitiva
Modalidade B: grupos con potencial de crecemento
Modalidade C: proxectos de persoal investigador con traxectoria excelente
Cuarto. As axudas imputaranse ao capítulo VII dos orzamentos da Consellería de Educación, Ciencia, Universidades e Formación Profesional, na aplicación 07.02.561B.744.0 para as universidades públicas do SUG, e para as axudas da Axencia Galega de Innovación nas aplicacións que se indican a seguir coa seguinte desagregación:
O importe das axudas das universidades públicas do SUG imputaranse ao Plan galego de financiamento universitario para o período 2025-2026. As anualidades do ano 2027, 2028 e 2029 integraranse no novo Plan de financiamento para os anos seguintes.
Quinto. De acordo co artigo 14 da Orde do 26 de decembro de 2024, a subvención será librada a entidade beneficiaria a que pertenza o grupo ou o persoal investigador, conforme a resolución de concesión e de acordo coa normativa vixente.
As entidades beneficiarias deberán aceptar a subvención no prazo de 10 días hábiles contados a partir do día seguinte ao da súa publicación de concesión e deberán presentar a reelaboración do seu orzamento de acordo cos importes concedidos, de ser o caso.
Para poder proceder ao libramento dos fondos será preciso que a entidade beneficiaria remita a documentación que se detalla nese artigo 14 nas datas indicadas nel.
Sexto. O incumprimento das obrigas contidas nesta orde ou na demais normativa aplicable, así como das condicións que, se é o caso, se establezan na resolución da concesión, dará lugar á obriga de devolver total ou parcialmente as subvencións percibidas, así como os xuros de demora correspondentes.
Sétimo. Contra esta resolución, que esgota a vía administrativa, as persoas interesadas poderán interpoñer recurso potestativo de reposición ante a persoa titular da Consellería de Educación, Ciencia, Universidades e Formación Profesional, no caso das solicitudes pertencentes ao SUG, e ante a persoa titular da Presidencia da Axencia Galega de Innovación, nos restantes casos, no prazo dun mes a partir do día seguinte ao da publicación da resolución no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de conformidade cos artigos 19 e 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 31 de xullo de 2025